Νομικές υπηρεσίες

Το ΕΚΠΑΑ προτίθεται να συνάψει σύμβαση με νομικό για παροχή νομικών υπηρεσιών για το 2018. Το κόστος προϋπολογίζεται σε 19.500€ πλέον ΦΠΑ.

Ο ανάδοχος θα πρέπει να παρέχει στο ΕΚΠΑΑ κάθε νομική υπηρεσία που θα του αναθέτει όπως:

· την τήρηση της υφιστάμενης σχετικής με τη λειτουργία νομοθεσίας

· η νομική υποστήριξη σχετικά με όλα τα θέματα νομικής φύσεως τα οποία σχετίζονται με τις ενέργειες και τη λειτουργία της Αναθέτουσας Αρχής

· τη νομική υποστήριξη του ΔΣ για όλα τα θέματα σχετικά με τη λειτουργία του και ιδιαίτερα τη νομική γνωμοδότηση των εισηγήσεων για λήψη αποφάσεων στο ΔΣ, όπως επίσης και την παρουσία του στις συνεδριάσεις

· τη σύνταξη γνωμοδοτήσεων και επιστημονικών σημειωμάτων καθώς και την παροχή νομικών συμβουλών, προφορικά ή εγγράφως, συμπεριλαμβανομένων επί των ζητημάτων που έχουν προκύψει από τη διάσπαση της 23ης Ιουνίου 2015 του Ε.Κ.Β.Α.Α. σε ΙΓΜΕ και ΕΚΠΑΑ.

· την τήρηση των νόμιμων διαδικασιών και διατυπώσεων σε πιθανούς διαγωνισμούς που θα προκηρύξει το ΕΚΠΑΑ
· τον έλεγχο των τευχών προκηρύξεων πριν τη διενέργεια διαγωνισμών
· το έλεγχο των διαδικασιών πρόσληψης προσωπικού
· τον έλεγχο πάσης φύσεως συμβάσεων και συμφωνιών που αφορούν το ΕΚΠΑΑ και στις οποίες αποτελεί τουλάχιστον συμβαλλόμενο μέρος πριν την υπογραφή τους

· τα σχέδια ενδεχόμενης τροποποίησης των συμβάσεων και οι λόγοι που οδήγησαν στην τροποποίησή τους, 

· τη σύνταξη εξωδίκων και κάθε δικογράφου που θα απαιτηθεί

· την παράσταση και εκπροσώπηση του ΕΚΠΑΑ ενώπιον κάθε δικαστικής ή άλλης δημόσιας αρχής, ανά την επικράτεια

Συνεκτιμάται τυχόν εμπειρία του νομικού συμβούλου σε ζητήματα φορέων του ευρύτερου δημόσιου τομέα και τυχόν ειδική γνώση στα ειδικότερα ζητήματα που σχετίζονται με τη λειτουργία του ΕΚΠΑΑ.

Τυχόν ενδιαφερόμενοι καλούνται να αποστείλουν ηλεκτρονικά βιογραφικά έως τις 23/1/2018 στην ηλεκτρονική διεύθυνση info-ekpaa@prv.ypeka.gr.

